ai4bharat/Pralekha huggingface dataset:
பிரதமர் அலுவலகம்
பிரதமரின் சஜிபு செய்ரொபா வாழ்த்துகள்
சஜிபு செய்ரொபா புத்தாண்டு தினத்தையொட்டி பிரதமர் திரு நரேந்திர மோடி அனைவருக்கும் வாழ்த்துகளைத் தெரிவித்துக் கொண்டுள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
‘சஜிபு செய்ரொபா நல்வாழ்த்துகள். வரும் ஆண்டு சிறப்பாக இருக்கட்டும்’.
அறிவியல் மற்றும் தொழில்நுட்பத்துறை
அறிவியல் மற்றும் தொழில்துறை ஆராய்ச்சி கவுன்சில் மற்றும் அறிவியல் மற்றும் தொழில்நுட்பத்துறைகளின் தன்னாட்சி அமைப்புகளின் இயக்குனர்கள்/தலைவர்களுடன் கொவிட் பொருத்தமான நடத்தைகள் குறித்து மத்திய அமைச்சர் திரு.ஹர்ஷ் வர்த்தன் தலைமையில் கூட்டம் நடைபெற்றது.
மத்திய அறிவியல் மற்றும் தொழில்நுட்பத்துறை, புவி அறிவியல் மற்றும் சுகாதார&குடும்ப நலத்துறை அமைச்சர் ஹர்ஷ் வர்த்தன் இன்று, அறிவியல் மற்றும் தொழில்துறை ஆராய்ச்சி கவுன்சில் மற்றும் அறிவியல் மற்றும் தொழில்நுட்பத்துறைகளின் தன்னாட்சி அமைப்புகளின் இயக்குனர்கள்/தலைவர்களுடன் கொவிட் பொருத்தமான நடத்தைகள் மீதான பொது இயக்கத்தின் கீழ் எடுக்கப்பட்ட நடவடிக்கைகள் குறித்த ஆய்வு கூட்டத்தில் காணொளி காட்சி வாயிலாக பங்கேற்றார்.
எதிர்வரும் மாதங்களில் பெருந்தொற்றுக்கு எதிரான போரில் நாடு கூட்டாக ஈடுபட வேண்டியதன் முக்கியத்துவம் குறித்து ஹர்ஷ் வர்த்தன் எடுத்துக் கூறினார். மேலும் அவர் கூறுகையி்ல், “ கொவிட்-19-க்கு எதிரான நமது போரில் நாம் பத்தாவது மாதத்துக்குள் நுழைகின்றோம். கடந்த ஜனவரி 8-ம்தேதி வல்லுநர் குழுவுடன் முதல் சந்திப்பை நாம் நடத்தினோம். அப்போதில் இருந்து இந்த பயணம் இடைவிடாமல் தொடர்கிறது. இன்று, கொவிட்-19-க்கு எதிரான நமது போரில் முக்கியமான கட்டமைப்பை நாம் உருவாக்கி உள்ளோம் என்று நாம் பெருமையாக கூற முடியும்,” என்று தெரிவித்தார். ஓய்வறியாமல் மற்றும் அர்ப்பணிப்பு உணர்வோடு பணியாற்றிய அனைத்து கொவிட் போர் வீரர்களுக்கும் ஆழ்ந்த நன்றியையும், வணக்கத்தையும்அவர் தெரிவித்தார். பிறரை காப்பதற்காக தன்னுயிரை ஈந்த கோவிட் போர் வீர ர்களின் மரணம் குறித்தும் அவர் வருத்தத்தை வெளிப்படுத்தினார்.
தங்களது கட்டளைகளுக்கு அப்பாற்பட்டு அனைத்து விஞ்ஞானிகளும் சிறப்பான பணிகளை மேற்கொண்டதற்கு அமைச்சர் பாராட்டுத் தெரிவித்தார். இன்றைக்கு உலகில் 9 தடுப்பூசி மருந்துகளின் சோதனை நிலையில் முன்னேற்றம் ஏற்பட்டுள்ளதாக கூறினார். இந்தியாவில் 3 தடுப்பூசி மருந்துகள் முன்னெடுக்கப்பட்டதாகவும், அதில் ஒன்று ஆய்வக பரிசோதனையில் மூன்றாவது கட்டத்தை நோக்கி முன்னேற்றம் கண்டுள்ளதாகவும் தெரிவித்துள்ளார். இந்தியா விரைவில் உள்நாட்டிலேயே கொரோனா தடுப்பூசியை உற்பத்தி செய்யும் என்ற நம்பிக்கையையும் அமைச்சர் ஹர்ஷ் வர்த்தன் வெளிப்படுத்தினார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665211
நிதி அமைச்சகம்
கட்டண அறிவிக்கை எண்.112/2020 – சுங்கம் - சமையல் எண்ணை, பித்தளை, கசகசா, பாக்கு, தங்கம் மற்றும் வெள்ளி தொடர்பான கட்டண மதிப்பு நிர்ணயித்தல்
மத்திய நேரடி வரிகள் மற்றும் தீர்வைகள் வாரியம், தீர்வைகள் சட்டம் 1962 பிரிவு 14, துணைப் பிரிவு -ன் கீழ் அளிக்கப்பட்டுள்ள அதிகாரங்களின்படி, மாற்றங்கள் செய்வது அவசியமானது மற்றும் பயனளிக்கும் என்று திருப்தி அடைந்த பிறகு, மத்திய நிதி அமைச்சகம் வெளியிட்டுள்ள, 2001 ஆகஸ்ட் 3-ஆம் தேதியிட்ட, அதே தேதியில் அரசிதழில் வெளியிட்டப்பட்ட, அறிவிக்கை எண். 36/2001 – தீர்வைகள்  –ல் மாற்றங்களைச் செய்துள்ளது.
குறிப்பிடப்பட்ட அறிவிக்கையில், அட்டவணை-1, அட்டவணை-2 மற்றும் அட்டவணை-3 என்று அட்டவணைகள் இருக்கும்.
சமையல் எண்ணை, பித்தளை, கசகசா, பாக்கு, தங்கம் மற்றும் வெள்ளி தொடர்பான கட்டண மதிப்பு நிர்ணயித்தலில் செய்யப்பட்டுள்ள மாற்றங்களை பற்றிய விரிவான தகவல்களை கீழ்கண்ட இணைப்பில் காணலாம்
https://pib.gov.in/PressReleasePage.aspx?PRID=1680837
(Visitor Counter : 57
பிரதமர் அலுவலகம்
நாட்டு மக்களுக்கு பிரதமர் சுதந்திர தின வாழ்த்துகளைத் தெரிவித்தார்
பிரதமர் திரு நரேந்திர மோடி நாட்டு மக்களுக்கு சுதந்திர தின வாழ்த்துகளைத் தெரிவித்துள்ளார்.
“सभी देशवासियों को स्वतंत्रतादिवस की हार्दिक शुभकामनाएं। जय हिंद!
எனது சக இந்தியர்கள் அனைவருக்கும் மகிழ்ச்சியான சுதந்திரதின வாழ்த்துகள். ஜெய் ஹிந்த்”, என்று பிரதமர் கூறியுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இரு சக்கர மோட்டார் வாகனத்தில் நான்கு வயதுக்கும் கீழ் உள்ள குழந்தைகள் பயணித்தல் அல்லது அமர்ந்து செல்லும்போது பாதுகாப்பு நடவடிக்கைகள் குறித்த அறிவிக்கை வெளியிடப்பட்டுள்ளது
இரு சக்கர மோட்டார் வாகனத்தில் நான்கு வயதுக்கும் கீழ் உள்ள குழந்தைகள் பயணித்தல் அல்லது அமர்ந்து செல்லும்போது பாதுகாப்பு நடவடிக்கைகள் குறித்து அறிவிக்கை வெளியிடப்பட்டுள்ளது. 1989 ஆம் ஆண்டின் மத்திய மோட்டார் வாகன விதி 138 பிப்ரவரி 15, 2022 அன்று திருத்தப்பட்டதன் அடிப்படையில் சாலைப் போக்குவரத்து மற்றும் நெடுஞ்சாலை அமைச்சகம் இந்த அறிவிக்கையை வெளியிட்டுள்ளது. மோட்டார் வாகன சட்டம் பிரிவு 129-ன் கீழ் இந்த அறிவிக்கை வெளியிடப்பட்டுள்ளது. மேலும் பாதுகாப்பு சேணம் அல்லது தலைக்கவசம் பயன்படுத்தப்பட வேண்டும். இத்தகைய மோட்டார் வாகனங்களின் வேகம் மணிக்கு 40 கிலோ மீட்டராக மட்டுமே இருக்க வேண்டுமென்றும் இந்த அறிவிக்கை கட்டுப்பாடு விதித்துள்ளது.
மத்திய மோட்டார் வாகனங்கள்  விதிகள் 2022 வெளியிடப்பட்ட தேதியிலிருந்து ஓராண்டுக்குப் பின் இந்த விதிகள் அமலுக்கு வரும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1798731
சுற்றுலா அமைச்சகம்
பெர்லின் ஐடிபி-யில் சர்வதேச தங்க நகர நுழைவாயில் சுற்றுலா விருதுகள் 2023-ல் இந்தியா தங்கம் மற்றும் வெள்ளி நட்சத்திர விருதுகளை வென்றுள்ளது
பெர்லின் ஐடிபி-யில் சர்வதேச தங்க நகர நுழைவாயில் சுற்றுலா விருதுகள் 2023-ல் சர்வதேச தொலைக்காட்சி மற்றும் சினிமா வர்த்தகம் மற்றும் சர்வதேச நாடு பிரிவில் இந்தியா தங்கம் மற்றும் வெள்ளி நட்சத்திர விருதுகளை மத்திய சுற்றுலாத்துறை அமைச்சகம் வென்றுள்ளது.
பெர்லினில் 7-ம் தேதி முதல் 9-ம் வரை நடைபெற்ற இந்நிகழ்ச்சியில் 8-ம் தேதி அன்று, மத்திய சுற்றுலாத்துறை அமைச்சக செயலாளர் திரு அரவிந்த் சிங் பெற்றுக்கொண்டார்.
சுற்றுலா மற்றும் விருந்தோம்பல் துறைகளில் ஆண்டுதோறும் இவ்விருதுகள் வழங்கப்படுகின்றன. திரைப்பட மற்றும் சுற்றுலாத்துறை நிபுணர்களைக் கொண்ட சர்வதேச நடுவர் குழுவினர் விருது பெறுவோரை தேர்ந்தெடுக்கின்றனர். ஐடிபி பெர்லினில் நடைபெறும் உலகின் முன்னணி சுற்றுலா வர்த்தகக் காட்சியில் விருது வழங்கும் நிகழ்ச்சி நடைபெறுகிறது.
மின்னணு மற்றும் தகவல் தொழில்நுட்பம்
இந்தியாவை டிஜிட்டல் மயமாக்குவதில் சி.எஸ்.சி. என்.ஐ.சி ஆகியவற்றுக்கு முக்கிய பங்கு : தகவல் தொழில்நுட்ப அமைச்சர்
“தூய்மையே சேவை” இயக்கத்தை மத்திய மின்னணு, தகவல் தொழில்நுட்பத் துறை அமைச்சர் திரு. ரவிசங்கர் பிரசாத் புதுதில்லியில் எலக்டிரானிக்ஸ் நிகேதனில் அமைந்துள்ள தனது அமைச்சகத்தில் இன்று தொடங்கிவைத்தார். 2014ம் ஆண்டு அக்டோபர் மாதம் தொடங்கப்பட்ட தூய்மை இந்தியா இயக்கம் இன்று மக்கள் இயக்கமாக வளர்ந்துள்ளது என்று உறுதிபடக் கூறினார்.
இந்நிகழ்ச்சியை அடுத்து நிருபர்களிடம் பேசிய தகவல் தொழில்நுட்பத் துறை அமைச்சர், “ஒட்டுமொத்த ஆளுகையில் பொதுச் சேவை மையங்கள் , தேசிய தகவல் மையம்  ஆகியவை மிக முக்கிய பங்கினை வகிக்கின்றன” என்று கூறினார்.
நாடு முழுவதும் 2 லட்சத்து 60 ஆயிரம் கிராம ஊராட்சிகளில் 3 லட்சத்து 5 ஆயிரம் பொதுச் சேவை மையங்கள்  இயங்குகின்றன என்று கூறிய அமைச்சர் ரவிசங்கர் பிரசாத், டிஜிட்டல் இந்தியா இயக்கத்தை கிராமங்களுக்கு எடுத்துச் செல்வதன் மூலம் தேசிய தகவல் மையம்  நகர்ப்புறத்துக்கும் கிராமப்புறத்துக்கும் இடையில் உள்ள டிஜிட்டல் இடைவெளியே நிரப்புவதில் முக்கியப் பங்கினை ஆற்றி வருகிறது என்றும் குறிப்பிட்டார்.
------
(Visitor Counter : 103
விவசாயத்துறை அமைச்சகம்
பிரதமரின் பயிர் காப்பீடு திட்டம் மூலம் விவசாயிகள் ரூ.95,000 கோடி இழப்பீடு பெற்றுள்ளனர்: மத்திய அமைச்சர் திரு நரேந்திர சிங் தோமர் தகவல்
பிரதமரின் பயிர் காப்பீடு திட்டம் மூலம் விவசாயிகள் ரூ.95,000 கோடி இழப்பீடு பெற்றுள்ளனர் என பயிர் காப்பீடு வார துவக்க நிகழ்ச்சியில் மத்திய அமைச்சர் திரு நரேந்திர சிங் தோமர் தெரிவித்தார்.
இந்திய சுதந்திரத்தின் 75வது ஆண்டை கொண்டாடும் விடுதலையின் அம்ரித் மகோத்சவத்தின் ஒரு பகுதியாக பயிர் காப்பீடு வாரம் தொடங்கப்பட்டுள்ளது.
இதில் பிரதமரின் பயிர் காப்பீடு திட்டத்துக்காக விழிப்புணர்வு பிரச்சாரம் இன்று தொடங்கப்பட்டது. இந்நிகழ்ச்சியில் கலந்து கொண்ட மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் பேசியதாவது:
ஒவ்வொரு விவசாயிக்கும் பாதுகாப்பு அளிப்பதுதான் பயிர் பாதுகாப்பு திட்டத்தின்  நோக்கம். இந்த காப்பீடு திட்டம் மூலம் விவசாயிகள் ரூ.95,000 கோடி இழப்பீடு பெற்றுள்ளனர். பிரதமரின் பயிர் காப்பீடு திட்டத்தை அமல்படுத்தியதில் மாநில அரசுகள் மற்றும் காப்பீடு நிறுவனங்களுக்கு முக்கிய பங்கு உள்ளது.
அவர்களின் கடின உழைப்பால், கடந்த 4 ஆண்டுகளில், விவசாயிகள் பயிர் காப்பீடு ப்ரீமியமாக ரூ.17 ஆயிரம் கோடி செலுத்தியுள்ளனர். ஆனால் இழப்பீடாக அவர்களுக்கு ரூ.95 ஆயிரம் கோடி வழங்கப்பட்டுள்ளது. இந்த திட்டத்தை விரிவுபடுத்த வேண்டும். அப்போதுதான் அதிக விவசாயிகள் பலன் அடைவர்.
இவ்வாறு மத்திய அமைச்சர் திரு நரேந்திர சிங் தோமர் பேசினார்.
இந்நிகழ்ச்சியில் பிரதமரின் பயிர் காப்பீடு திட்ட பிரச்சார வேன்களை மத்திய அமைச்சர் கொடியசைத்து தொடங்கி வைத்தார். இத்திட்டம் குறித்து மின்னணு புத்தகம், கேள்வி பதில் புத்தகம், வழிகாட்டி புத்தகம் ஆகியவற்றையும் அமைச்சர் திரு நரேந்திர சிங் தோமர் வெளியிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731909
----
(Visitor Counter : 435
விவசாயத்துறை அமைச்சகம்
வேளாண்மை ஒருங்கிணைந்த பசுமைப் புரட்சி தொடர் திட்டத்திற்கு மத்திய அமைச்சரவை ஒப்புதல்
பாரதப் பிரதமர் திரு. நரேந்திர மோடி தலைமையில் மத்திய பொருளாதார விவகாரத் துறைக்கான அமைச்சரவைக் குழுவின் கூட்டம் இன்று  நடைபெற்றது. வேளாண்மையின் பல்வேறு திட்டங்களை ஒரு குடைக்கீழ் கொண்டு வரும் வகையில் திட்டமிடப்படும் “பசுமைப் புரட்சி – கிரிஷோணத்தி யோஜனா” என்ற திட்டத்திற்கு அமைச்சரவைக் குழுக் கூட்டத்தில் ஒப்புதல் அளிக்கப்பட்டது. இத்திட்டம் 2017-18ம் ஆண்டு முதல் 2019-2020ம் ஆண்டு வரையிலான 12ஆவது ஐந்தாண்டு திட்ட காலத்தையும் கடந்து செயல்படுத்துவது என முடிவெடுக்கப்பட்டது. இதற்கான மத்திய நிதி ஒதுக்கீட்டுப் பங்கு ரூ. 33,269.976 கோடி என மதிப்பிடப்பட்டுள்ளது.
இத்திட்டத்தின் கீழ் 11 திட்டங்களும் இயக்கங்களும் இடம்பெற்றுள்ளன. இது வேளாண்மை மற்றும் அது தொடர்பான பல்வேறு திட்டங்களை ஒட்டுமொத்தமாகவும் அறிவியல் அடிப்படையிலும் செயல்படுத்துவதற்கானது ஆகும். மேலும், விவசாய உற்பத்திப் பொருட்களை அதிகரித்து, அதன் பலனாக விவசாயிகளின் வருமானத்தை அதிகரிக்க உதவும் வகையில் இத்திட்டம் செயல்படுத்தப்படும். இந்த ஒட்டுமொத்த திட்டங்களைச் செயல்படுத்த 2017-18, 2018-19 மற்றும் 2019-2020 ஆகிய மூன்று ஆண்டுகளுக்கு மொத்தம் ரூ. 33,269.976 கோடி செலவாகலாம் என மதிப்பிடப்பட்டுள்ளது.
ஒட்டுமொத்த திட்டங்களின் கீழ் இடம்பெறும் வெவ்வேறு திட்டங்களாவன:
- ஒருங்கிணைந்த தோட்டக்கலை மேம்பாட்டு இயக்கம் 
- தேசிய உணவுப் பாதுகாப்பு இயக்கம் ,
- நீடித்த வேளாண்மைக்கான தேசிய இயக்கம் 
- வேளாண் விரிவாக்கத்துக்கான துணை இயக்கம் 
- விதைகள், தாவரப் பொருட்கள் குறித்த துணை இயக்கம் 
- வேளாண் இயந்திரமயமாக்கல் குறித்த துணை இயக்கம் 
- தாவரப் பாதுகாப்பு மற்றும் தடுப்புக் காப்புத் திட்டம் குறித்த துணை இயக்கம் 
- வேளாண் புள்ளிவிவரம், பொருளியல் விவரம் குறித்த ஒருங்கிணைந்த திட்டம் 
- வேளாண் ஒத்துழைப்புக்கான ஒருங்கிணைந்த திட்டம் 
- வேளாண் சந்தைமயமாக்கல் ஒருங்கிணைந்த திட்டம் 
- தேசிய மின்-ஆளுகைத் திட்டம்
பிரதமர் அலுவலகம்
செயின்ட் வின்சென்ட் மற்றும் கிரெனடைன்ஸ் நாட்டு பிரதமர் ரால்ப் கோன்சால்வ்ஸ் மீதான தாக்குதலுக்கு பிரதமர் கண்டனம்
செயின்ட் வின்சென்ட் மற்றும் கிரெனடைன்ஸ் நாட்டு பிரதமர் ரால்ப் கோன்சால்வ்ஸ் மீதான கொடூரமான தாக்குதலுக்கு பிரதமர் திரு.நரேந்திர மோடி கண்டனம் தெரிவித்துள்ளார். மேலும், அவர் விரைவில் குணமடையவும், ஆரோக்கியம் பெறவும் பிரதமர் வாழ்த்து தெரிவித்துள்ளார்.
இது தொடர்பாக சுட்டுரை வாயிலாக பிரதமர் வெளியிட்டுள்ள செய்தியில், “செயின்ட் வின்சென்ட் மற்றும் கிரெனடைன்ஸ் நாட்டு பிரதமர் ரால்ப் கோன்சால்வ்ஸ் மீதான கொடூரமான தாக்குதலுக்கு நான் கண்டனம் தெரிவிக்கிறேன். மேன்மைமிகு பிரதமரே, நீங்கள் விரைவில் குணமடையவும், ஆரோக்கியம் பெறவும் நான் வாழ்த்துகிறேன். இன்று நடைபெற உள்ள கடல்சார் பாதுகாப்பு குறித்த ஐ.நா. பாதுகாப்பு கவுன்சிலின் பொது விவாதத்தில் உங்கள் பங்கேற்பை நாங்கள் இழப்போம்” என்று தெரிவித்துள்ளார்.
சமூக நிதி மற்றும் அதிகாரமளித்தல் அமைச்சகம்
முதியோர் தினத்தை ஒட்டி ‘நடைபயணம்’ அமைச்சர் கொடியசைத்து தொடங்கினார்
முதியோர் தினமான அக்டோபர் 1ம் தேதியை ஒட்டி, மூத்த குடிமக்களுக்கான நடைபயணம்  தில்லியில் இன்று நடைபெற்றது. அக்ஷர்தாம் ஆலயம் அருகில் காலையில் இந்த நடைபயணத்தை  மத்திய சமூக நீதி மற்றும் அதிகாரமளித்தல் துறை அமைச்சர் திரு. தாவர்சந்த் கெலாட் கொடியசைத்து தொடங்கிவைத்தார்.
இந்த நடைபயணத்தை மத்திய சமூக நீதி மற்றும் அதிகாரமளித்தல் அமைச்சகம் ஏற்பாடு செய்திருந்தது. தேசிய சமூக பாதுகாப்பு நிறுவனம்  ஆகியவையும் அனுக்கிரகா அமைப்பு ஆகியவை இணைந்து ஏற்பாடு செய்திருந்தன. சமூக நீதி மற்றும் அதிகாரமளித்தல் துறை இணையமைச்சர் திரு. கிருஷண் பல் குர்ஜர், துறையின் அரசுச் செயலாளர் திருமதி நீலம் சவானி உள்ளிட்ட பிரமுகர்கள் இருந்தனர்.
நிகழ்ச்சியில் பேசிய அமைச்சர் திரு. கெலாட், முதியோர், வயதானோரின் அனைத்து நலன்களையும் பேணிக் காப்பதில் மத்திய அரசு உறுதியாக இருக்கிறது என்றும் அத்துடன் பல்வேறு திட்டங்களையும் யோசனைகளையும் அமைச்சகம் செயல்படுத்த உள்ளது என்றும் தெரிவித்தார்.
இணையமைச்சர் திரு. கிருஷண் பல் குர்ஜர் பேசுகையில், நாட்டுக்குப் பெரும்சொத்தாக உள்ள மூத்த குடிமக்களின் நலன்களுக்காக சமூகநீதி மற்றும் அதிகாரமளித்தல் அமைச்சகம் பல்வேறு நலத் திட்டங்களைச் செயல்படுத்தி வருகிறது என்றார். மூத்த குடிமக்கள் தினமும் காலையில் நடைபயிற்சி மேற்கொண்டு எப்போதும் மன மகிழ்ச்சியோடும் ஆரோக்கியமாகவும் இருக்க வேண்டும் என்று கேட்டுக் கொண்டார்.
உள்துறை அமைச்சகம்
ஜம்மு காஷ்மீரில் பிரதமர்-ஜெய் செகாத் சுகாதாரத் திட்டம் தொடங்கப்பட்டது வரலாற்று சிறப்புமிக்க நடவடிக்கை என்று மத்திய உள்துறை அமைச்சர் திரு. அமித் ஷா பாராட்டு
பிரதமர் திரு நரேந்திர மோடியால் ஜம்மு காஷ்மீரில் பிரதமர்-ஜெய் செகாத் சுகாதாரத் திட்டம் தொடங்கப்பட்டது வரலாற்றுச் சிறப்புமிக்க நடவடிக்கை என்று மத்திய உள்துறை அமைச்சர் திரு. அமித் ஷா பாராட்டு தெரிவித்துள்ளார்.
காணொலி மூலம் பிரதமர் தொடங்கி வைத்த இத்திட்டத்தின் துவக்க விழாவில் கலந்து கொண்ட திரு அமித் ஷா, ஜம்மு காஷ்மீருக்கு இன்றைய தினம் ஒரு வரலாற்றுச் சிறப்புமிக்க, புனிதமான நாள் என்று குறிப்பிட்டார்.
இத்திட்டத்தின் மூலம் ஜம்மு காஷ்மீரில் உள்ள அனைத்து மக்களின் ஆரோக்கியம் பாதுகாக்கப்படும் என்பதால் இது ஒரு மிகப்பெரிய தொடக்கம் என்று அமைச்சர் கூறினார்.
இதற்காக மதிப்பிற்குரிய பிரதமர் திரு. நரேந்திர மோடி மற்றும் ஜம்மு-காஷ்மீர் துணை நிலை ஆளுநர் திரு. மனோஜ் சின்ஹா ஆகியோரை நான் மனப்பூர்வமாகப் பாராட்டுகிறேன் என்று திரு அமித் ஷா கூறினார்.
வரும் நாட்களில் ஜம்மு காஷ்மீரின் சுகாதாரத்துறையில் மிகப்பெரிய மாற்றங்களை முக்கியமான இந்தத் தொடக்கம் கொண்டு வரும். ரூ. 5 இலட்சம் மதிப்புள்ள அனைத்து சுகாதார வசதிகளும் சுமார் 15 இலட்சம் குடும்பங்களுக்கு இலவசமாகக் கிடைக்கும் என்று அவர் தெரிவித்தார்.
ஜம்மு காஷ்மீர் மீது பிரதமருக்கு உள்ள அக்கறையின் காரணமாக நாளை முதல் ஒவ்வொரு காஷ்மீரியும் இத்திட்டத்தின் பலனை அனுபவிக்க இருப்பதாக அவர் கூறினார்.
ஜம்மு காஷ்மீரின் சுகாதாரத்துறை உள்கட்டமைப்புக்கு இந்தத் திட்டம் மேலும் ஊக்கமளிக்கும் என்று அவர் கூறினார். ஜம்மு காஷ்மீர் மக்களுக்குச் சேவையாற்றுவதற்காக புதிய தனியார் மற்றும் சிறந்த மருத்துவமனைகள் அங்கு வரவிருக்கின்றன என்று அமைச்சர் மேலும் கூறினார்.
சிறப்பு மருத்துவச் சேவைகளுக்காக
ஜம்மு காஷ்மீரைத் தாண்டி ஜம்மு காஷ்மீர் மக்கள் பயணம் செய்யத் தேவை இருக்காது என்கிற நிலை வரும் நாள் வெகு தொலைவில் இல்லை என்று திரு அமித் ஷா குறிப்பிட்டார்.
ஜம்மு காஷ்மீரைப் பொருத்தவரையில், வளர்ச்சி, அனைத்து பிரிவு மக்களுக்கும் ஜனநாயகத்தை கொண்டு வருவது, பாதுகாப்பு, அமைதி மூலம் வளர்ச்சியை உறுதி செய்வது ஆகிய மூன்று விஷயங்களின் மீது பிரதமர் சிறப்பு கவனம் செலுத்துகிறார் என்று அவர் கூறினார்.
ஆகஸ்ட் 5-ஆம் தேதியிலிருந்து இந்த மூன்று துறைகளில் மிகவும் சிறப்பாக ஜம்மு-காஷ்மீர் நிர்வாகம் பணியாற்றியதாக திரு.அமித் ஷா தெரிவித்தார். அனைத்துத் திட்டங்களும் தற்போது நிறைவடையும் தருவாயில் உள்ளன, ஜம்மு காஷ்மீர் மக்களுக்கு நிறைந்த பலன்களை இவை தந்துள்ளன என்று அவர் மேலும் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683873
------
(Visitor Counter : 92
இளைஞர் நலன் மற்றும் விளையாட்டு அமைச்சகம்
விளையாட்டு வீரர்களுக்கு ஓய்வூதியம்
சர்வதேச போட்டிகளில் நாட்டுக்காக பதக்கங்கள் வென்று விளையாட்டுகளிலிருந்து ஓய்வுப்பெற்ற சிறந்த விளையாட்டு வீரர்களுக்கு வாழ்நாள் முழுவதும் மத்திய அரசால் ஓய்வூதியம் வழங்கப்பட்டு வருகிறது. தற்போது 588 விளையாட்டு வீரர்கள் ஓய்வூதியம் பெறுவதாக மக்களவையில் இன்று  எழுத்து மூலம் அளித்த பதிலில் இளைஞர் நலன் மற்றும் விளையாட்டுகள் துறை இணையமைச்சர் தனிப்பொறுப்பு) கர்னல் ராஜ்யவர்தன் ராத்தோர் தெரிவித்தார். 1.4.2018 முதல் ஓய்வூதிய விகிதம் திருத்தி அமைக்கப்பட்டுள்ளது. அதன் விவரம் வருமாறு:
|
|
வ. எண்
|
|
சிறப்பு மிக்க விளையாட்டு வீரர்களின் வகை
|
|
ஓய்வூதிய விகிதம்

|
|
1
|
|
ஒலிம்பிக் போட்டிகளில் / மாற்றுத்திறனாளி ஒலிம்பிக் போட்டிகளில் பதக்கம் பெற்றவர்கள்
|
|
20,000
|
|
2
|
|
உலகக்கோப்பை /ஒலிம்பிக் மற்றும் ஆசிய விளையாட்டுப் போட்டிகளில் உலக சாம்பியன் பட்டதங்கப்பதக்கம் வென்றவர்கள்
|
|
16,000
|
|
3
|
|
ஒலிம்பிக் மற்றும் ஆசிய விளையாட்டுப் போட்டிகளில் வெள்ளி, வெண்கலப்பதக்கம் பெற்றவர்கள்
|
|
14,000
|
|
4
|
|
ஆசிய/ காமன்வெல்த் /பாரா ஆசிய போட்டிகளில் தங்கப்பதக்கம் பெற்றவர்கள்
|
|
14,000
|
|
5
|
|
ஆசிய/ காமன்வெல்த் /பாரா ஆசிய போட்டிகளில் வெள்ளி, வெண்கலப் பதக்கம் பெற்றவர்கள்
|
|
12,000நான்காண்டுகளுக்கு ஒரு முறை நடைபெறும் உலகக்கோப்பை / உலக சாம்பியன் பட்டம் பெற்றவர்கள் மட்டுமே பரிசீலிக்கப்படுவார்கள்.
பிரதமர் அலுவலகம்
ஐசிசி டி20 போட்டியில் வெற்றிபெற்ற இந்திய கிரிக்கெட் அணிக்கு பிரதமர் வாழ்த்துத் தெரிவித்துள்ளார்
விராட் கோலியின் உறுதியான இன்னிங்ஸுக்காக அவருக்குப் பாராட்டு தெரிவித்துள்ளார்
ஐசிசி டி20 போட்டியில் பாகிஸ்தானுக்கு எதிராக சிறப்பாகப் போராடி வெற்றி பெற்ற இந்திய கிரிக்கெட் அணிக்குப் பிரதமர் திரு நரேந்திர மோடி வாழ்த்துத் தெரிவித்துள்ளார்.
ட்விட்டர் செய்தியில் பிரதமர் அலுவலகம் கூறியிருப்பதாவது:
“இந்திய அணி நன்றாக போராடி வெற்றிபெற்றுள்ளது! இன்று வெகு சிறப்பாக செயல்பட்டதற்கு வாழ்த்துக்கள். விராட்கோலியின் @imVkohli அற்புதமான இன்னிங்ஸிற்காக சிறப்புப் பாராட்டு, அதில் அவர் குறிப்பிடத்தக்க உறுதியை வெளிப்படுத்தினார். இனி வரும் விளையாட்டுகளுக்கும் வாழ்த்துக்கள்”
சாலைப் போக்குவரத்து மற்றும் நெடுஞ்சாலைத்துறை அமைச்சகம்
2019 மார்ச் மாதத்திற்குள் முடிப்பதற்கு, செயல்பாட்டில் உள்ள 300 தேசிய நெடுஞ்சாலைத் திட்டங்களை மத்திய சாலைப் போக்குவரத்து மற்றும் நெடுஞ்சாலை அமைச்சகம் தேர்வு செய்துள்ளது
நெடுஞ்சாலைத் திட்டங்களை விரைந்து முடிக்க தமிழ்நாடு, உ.பி, மகாராஷ்டிரா, குஜராத் உள்ளிட்ட மாநிலங்கள் பெரிதும் உதவுவதாக மத்திய மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு.நிதின் கட்கரி கூறியுள்ளார். அண்மையில் தமிழ்நாடு, உ.பி.
கர்நாடகா கேரளா உள்ளிட்ட மாநிலங்களில் பயணம் மேற்கொண்டு மத்திய, மாநில அரசுகளின் அதிகாரிகளுடன் விரிவான ஆய்வுக்கூட்டங்களை தாம் நடத்தியதாக அவர் தெரிவித்தார். நெடுஞ்சாலைத்துறை திட்டங்களின் செயல்பாடுகள் குறித்து மாதந்தோறும் ஆய்வு நடத்தி பிரச்சினைகளுக்கு தீர்வு காண வேண்டும் என்று அனைத்து மாநிலங்களின் தலைமைச் செயலாளர்கள் கேட்டுக்கொள்ளப்பட்டுள்ளனர்.
நாட்டில் 20 மாநிலங்களில், தற்போது செயல்படுத்தப்பட்டுவரும் 700 தேசிய நெடுஞ்சாலைத் திட்டங்கள் குறித்து, கடந்த இரண்டு நாட்களாக விரிவான ஆய்வை மத்திய அமைச்சர் மேற்கொண்டார். 2019 மார்ச் மாதத்திற்குள் முடிக்கும் வகையில், இவற்றில் 300 திட்டங்கள் கண்டறியப்பட்டுள்ளன. இதில் 100 திட்டங்கள் 2018 டிசம்பர் மாதத்திற்குள் முடிக்கப்படும் என தெரிகிறது.ஆய்வுக்குப் பின்னர், புதுதில்லியில் செய்தியாளர்களிடம் இந்தத் தகவல்களை தெரிவித்தார்.
இந்திய தேசிய நெடுஞ்சாலை ஆணையத்தின் 427 திட்டங்கள், தேசிய நெடுஞ்சாலை மற்றும் உள்கட்டமைப்பு மேம்பாட்டு கழகத்தின் 311 திட்டங்கள் ஆய்வு செய்யப்பட்டதாக அவர் கூறினார். 2019 ஜூன் மாதம் முடிக்க வேண்டிய தேசிய நெடுஞ்சாலை ஆணையத்தின் 127 திட்டங்கள், அமைச்சகத்தின் 153 திட்டங்களை மார்ச் மாதத்திற்குள் முடிக்குமாறு துரிதப்படுத்தப்பட்டுள்ளது என்றும் அவர் கூறினார்.
இதே போல இந்திய தேசிய நெடுஞ்சாலை ஆணையத்தின் சாலை அமைப்பு இலக்கு 5,058 கிலோ மீட்டரிலிருந்து 6,000 கிலோ மீட்டராக உயர்த்தப்பட்டுள்ளது. இந்த இலக்கை நெடுஞ்சாலைத்துறை முன்கூட்டியே எட்டிவிடும் என அமைச்சர் நம்பிக்கைத் தெரிவித்தார்.
மத்திய அமைச்சரவை
சைபர் பாதுகாப்பில் ஒத்துழைப்புக்காக இந்தியா மற்றும் அமெரிக்கா இடையிலான புரிந்துணர்வு ஒப்பந்தத்திற்கு அமைச்சரவை ஒப்புதல்
சைபர் பாதுகாப்புத் துறையில் மத்திய மின்னணு மற்றும் தகவல் தொழில்நுட்ப அமைச்சகத்தின் கீழ் செயல்படும் இந்திய கணிணி அவசர பொறுப்பு குழு  மற்றும் அமெரிக்காவின் உள்நாட்டு பாதுகாப்பு துறையும் செய்துகொண்டுள்ள ஒத்துழைப்புக்கான புரிந்துணர்வு ஒப்பந்தம் குறித்து பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவையில் எடுத்துரைக்கப்பட்டது. இந்தப் புரிந்துணர்வு ஒப்ப்ந்தம் 2017 ஜனவரி 11ம் தேதி புதுதில்லியில் கையெழுத்தானது.
தொடர்புடைய சட்டங்கள், விதிகள், வறன்முறையின் கீழ் சமத்துவம் மற்றும் இருதரப்புக்கும் பயன் கிட்டும் வகையில் சைபர் பாதுகாப்பு குறித்த நெருக்கமான ஒத்துழைப்பை மேம்படுத்துவதுடன் தகவல்களை பரிமாறிக்கொள்ளவும் இந்தப் புரிந்துணர்வு ஒப்பந்தம் வகை செய்கிறது.
ஆயுஷ்
“ஒரு மருத்துவம், ஒரு தரநிலை”யை மேம்படுத்த, எளிதாக்க அமைச்சகங்களுக்கிடையேயான ஒத்துழைப்புக்காக, இந்திய மருத்துவம் மற்றும் ஹோமியோபதிக்கான ஃபார்மகோபயா ஆணையம் மற்றும் இந்திய மருந்தியல் ஆணையத்துக்கிடையே புரிந்துணர்வு ஒப்பந்தம் கையெழுத்து
“ஒரு மருத்துவம், ஒரு தரநிலை” என்பதை அடைய, ஆயுஷ் அமைச்சகம் குறிப்பிடத்தக்க முயற்சிகளை எடுத்து வருகிறது. அதன்படி, இந்திய மருத்துவம் மற்றும் ஹோமியோபதிக்கான ஃபார்மகோபயா ஆணையம்  மற்றும் இந்திய மருந்தியல் ஆணையம்  ஆகியவற்றுக்கிடையே ஒத்துழைப்புக்கான ஒப்பந்தம் புதுதில்லியில் இன்று கையெழுத்தானது.
இந்திய மருத்துவம் மற்றும் ஹோமியோபதிக்கான ஃபார்மகோபயா ஆணையத்தின் இயக்குநர்  பேராசிரியர் பி.கே.பிரஜாபதி, செயலாளர் மற்றும் அறிவியல்துறை இயக்குநர் திரு.ராஜீவ்சிங் ரகுவன்ஷி ஆகியோர், ஆயுஷ் அமைச்சகத்தின் செயலாளர் வைத்ய ராஜேஷ் கொட்டச்சா முன்னிலையில், ஒப்பந்தத்தில் கையெழுத்திட்டனர்.
அப்போது பேசிய ஆயுஷ் அமைச்சகத்தின் செயலாளர் வைத்ய ராஜேஷ் கொட்டச்சா, “இந்த ஒப்பந்தத்தின் முக்கிய நோக்கம், இந்திய மருத்துவம் மற்றும் ஹோமியோபதிக்கான ஃபார்மகோபயா ஆணையம், மற்றும் இந்திய மருந்தியல் ஆணையம் ஆகியவற்றுக்கிடையே, ஒருங்கிணைந்த மூலிகை மருந்தின் தரங்களை மேம்படுத்துவதன் மூலம், பொதுசுகாதாரத்தை மேம்படுத்துவதற்கான கூட்டு முயற்சி” என்றார். இந்திய மருத்துவம் மற்றும் ஹோமியோபதிக்கான ஃபார்மகோபயா ஆணையமும், இந்திய மருந்தியல் ஆணையமும் ஒருங்கிணைந்து செயல்படுவதால், இவைகளுக்கிடையேயான “ஒரு மருத்துவம், ஒரு தரநிலை”க்கான ஒப்பந்தம் அர்த்தமுடையதாக உள்ளது.
மேலும் விவரங்களுக்கு இதன் ஆங்கில செய்தி குறிப்பைக் காணவும்: https://pib.gov.in/PressReleasePage.aspx?PRID=1855452
தேர்தல் ஆணையம்
தேர்தல் சீர்திருத்தங்கள் தொடர்பாக அரசியல் கட்சிகளுடன் தேர்தல் ஆணையம் ஆலோசனை
தலைமைத் தேர்தல் ஆணையர் திரு.ஓ.பி.ராவத், தேர்தல் ஆணையர்கள் திரு. சுனில் அரோரா மற்றும் திரு. அசோக் லாவாசா ஆகியோர் அடங்கிய இந்திய தேர்தல் ஆணையம், தேர்தல் தொடர்பான பல்வேறு அம்சங்கள் குறித்து, அங்கீகரிக்கப்பட்ட அனைத்து தேசிய மற்றும் மாநில கட்சிகளுடன், விரிவான கலந்துரையாடல் கூட்டத்தை புதுதில்லியில் இன்று  நடத்தியது. இக்கூட்டத்தில் ஏழு தேசிய கட்சிகள் மற்றும் 34 மாநில கட்சிகளின் பிரதிநிதிகள் கலந்து கொண்டனர்.
கூட்டத்தில் தொடக்கவுரையாற்றிய தலைமைத் தேர்தல் ஆணையர் திரு.ஓ.பி. ராவத், நம் நாட்டின் தேர்தல் நடைமுறைகளை, வலுவானதாகவும், நேர்மையானதாகவும், நம்பகத் தன்மையுடையதாகவும் மாற்றுவதற்காக அரசியல் கட்சிகள் தெரிவிக்கும் கருத்துகளைத் தேர்தல் ஆணையம் மிகுந்த மதிப்புடன் வரவேற்பதாகக் கூறினார். அரசியல் கட்சிகள் நன்கொடை பெறுவதில் வெளிப்படைத்தன்மை, சமூக ஊடகங்கள் உள்ளிட்ட அனைத்து ஊடகங்களின் மேலாண்மை, வாக்குப்பதிவு மற்றும் வாக்கு எண்ணிக்கை தொடர்பான நடவடிக்கைகளில் நம்பகத்தன்மையை ஏற்படுத்துவது குறித்தும், இந்திய ஜனநாயகத்தை உலகிற்கே வழிகாட்டியானதாக மாற்றுவதற்கு தேவையான கருத்துக்களைத் தெரிவிக்குமாறும் தேர்தல் ஆணையம் அரசியல் கட்சிகளை கேட்டுக் கொண்டது.
தகவல் தொழில்நுட்ப முன்னேற்றம் மற்றும் புதிய ஊடகங்களின் வருகையால் உலகம் முழுவதும் உள்ள ஜனநாயக நாடுகள் எதிர்கொள்ளும் சவால்களைச் சுட்டிக்காட்டிய தலைமைத் தேர்தல் ஆணையர், இதுபோன்ற தலையீடுகளைத் தடுக்க தேவையான முன்முயற்சிகளை தேர்தல் ஆணையம் மேற்கொண்டுள்ளதாகவும் கூறினார். இதுபோன்ற மற்றும் பிற சவால்களை உறுதியுடன் எதிர்கொள்ளவும் தேர்தலை நேர்மையாகவும், நியாயமானதாகவும் நடத்தி முடிக்கவும் தேவையான ஆலோசனைகளையும், ஆதரவையும் வழங்குமாறும் அவர் அரசியல் கட்சிகளைக் கேட்டுக் கொண்டார். முழுமையான வாக்காளர் பட்டியல் தயாரிப்பதில் தேர்தல் ஆணையத்திற்கு முழு ஒத்துழைப்பு வழங்குவதாக கூட்டத்தில் பங்கேற்ற அரசியல் கட்சிகள் உறுதியளித்தன.
மாற்றுத்திறனாளி வாக்காளர்கள் உட்பட அனைத்து வாக்காளர்களையும் உள்ளடக்கிய தேர்தல் நடைமுறைகளை உருவாக்கும் தேர்தல் ஆணையத்தின் முயற்சிகளுக்கும் அனைத்து கட்சிகளும் பாராட்டு தெரிவித்தன. நடைமுறைச் சார்ந்த வாக்காளர் கல்வி மற்றும் தேர்தல் நடைமுறைகளின்படி, வாக்காளர்களிடம் விழிப்புணர்வை அதிகப்படுத்தவும் தேர்தலில் அதிக அளவு பங்கேற்கச் செய்வதற்கும் தேர்தல் ஆணையம் மேற்கொண்டுள்ள நடவடிக்கைகளுக்கும் அனைத்து கட்சிகளும் ஆதரவு தெரிவித்தன.
வாக்காளர் பட்டியலை திறமையான முறையில் கையாள ஏதுவாக, வாக்காளர் பட்டியலுடன் ஆதார் எண்ணை இணைக்க வேண்டும் எனவும், அரசியல் கட்சிகள் தேர்தல் ஆணையத்திடம் வலியுறுத்தின.
மேலும், பணம் கொடுத்து செய்தி வெளியிடுவது குறித்து கவலை தெரிவித்த அரசியல் கட்சிகள், இந்தப்போக்கை தடுக்க இதனை தேர்தல் விதிமீறலாக அறிவிக்குமாறும் கேட்டுக் கொண்டன.
தூர்தர்ஷன் மற்றும் அகில இந்திய வானொலியைப் போல, தனியார் ஊடகங்களிலும் அரசியல் கட்சிகளுக்கு தேர்தல் பிரச்சாரத்திற்கு நேரம் ஒதுக்க நடவடிக்கை எடுக்குமாறும் தேர்தல் ஆணையத்திற்கு அரசியல் கட்சிகள் கோரிக்கை விடுத்தன.
கூடுதல் விவரங்களுக்கு www.pib.nic.in. என்ற வலைதளத்தைப் பார்க்கவும்.